NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VII. volebné obdobie

Číslo: CRD - 824/2018

**949a**

# Spoločná správa

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony (tlač 949)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona.

**I.**

Národná rada Slovenskej republiky uznesením z 10. mája 2018 č. 1147 sa uzniesla prerokovať **vládny návrh zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony (tlač 949)** v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre vzdelávanie, vedu, mládež  
a šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Výbory prerokovali návrh zákona v lehote určenej uznesením Národnej rady Slovenskej republiky.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o vládnom návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

K **vládnemu návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony (tlač 949)** zaujali **výbory** Národnej rady Slovenskej republiky tieto **stanoviská:**

**Výbor Národnej rady Slovenskej republiky pre hospodárske záležitosti** o predmetnom návrhu nerokoval, nakoľko nebol uznášaniaschopný.

**Ústavnoprávny výbor Národnej rady Slovenskej republiky** v uznesení č. 390 z 5. júna 2018**,**

**Výbor Národnej rady Slovenskej republiky pre financie a rozpočet** v uznesení č. 282 zo 7. júna 2018**,**

**Výbor Národnej rady Slovenskej republiky pre vzdelávanie, vedu, mládež**v uznesení č. 155 z 11. júna 2018

**zhodne odporúčajú** vládny návrh zákona **schváliť s pozmeňujúcimi a doplňujúcimi návrhmi** uvedenými v časti IV. spoločnej správy.

**IV.**

Z uznesení výborov Národnej rady Slovenskej republiky uvedených v III. časti tejto spoločnej správy vyplývajú tieto zmeny a doplnky:

1. V čl. I bode 13 (§ 7 ods. 2, § 8 ods. 1, § 9 ods. 1) sa slovo „umeleckú“ nahrádza slovom „umelecká“.

Navrhuje sa úprava novelizačného bodu v súlade s platným znením zákona tak, aby bol vypustený správny tvar slova.

Ústavnoprávny výbor NR SR

Výbor NR SR pre financie a rozpočet

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 18 § 8 ods. 6 sa slová „meno a priezvisko žiaka,“ nahrádzajú slovami „počet žiakov, ktorí sa zúčastnia na praktickom vyučovaní,“.

Navrhuje sa úprava údajov, ktoré má obsahovať zoznam uzatvorených zmlúv o poskytovaní praktického vyučovania, ktorý stredná odborná škola poskytne svojmu zriaďovateľovi.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 52 v poznámke pod čiarou k odkazu 8b sa slovo „Nariadenie“ nahrádza slovami „Čl. 2 ods. 2 a Príloha I nariadenia“.

Navrhuje sa legislatívno-technická úprava, ktorá dopĺňa absentujúce konkrétne ustanovenia nariadenia (EÚ) č. 651/2014 definujúce, čo sú malé a stredné podniky.

Ústavnoprávny výbor NR SR

Výbor NR SR pre financie a rozpočet

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 85 § 53 ods.1 a 2 sa vypúšťajú slová „podľa tohto zákona“.

Vykonáva sa technická úprava prechodného ustanovenia.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. IV bode 2 (§ 7 ods. 8) sa slovo „vypúšťajú“ nahrádza slovami „za slová „osobitného predpisu“ vkladá čiarka a vypúšťajú sa“ a za slová „duálneho vzdelávania“ sa vkladá čiarka.

Ide o úpravu novelizačného bodu v súlade s legislatívnymi pravidlami.

Ústavnoprávny výbor NR SR

Výbor NR SR pre financie a rozpočet

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. V bode 5 sa slovo „vkladajú“ nahrádza slovami „vkladá čiarka a“.

Ide o úpravu novelizačného bodu v súlade s legislatívnymi pravidlami.

Ústavnoprávny výbor NR SR

Výbor NR SR pre financie a rozpočet

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. V sa za bod 5 vkladá nový bod 6, ktorý znie:

„6. V § 16 ods. 4 písm. c) sa za slovo „alebo“ vkladajú slová „štvorročného vzdelávacieho programu odboru vzdelávania“.“.

Nasledujúce body sa primerane prečíslujú.

Tento bod nadobúda účinnosť 2. januára 2019, čo sa premietne do článku upravujúceho účinnosť.

V súvislosti so zmenou školského zákona sa spresňujú ustanovenia o strednej športovej škole zavedené do školského zákona s účinnosťou od 1. 1. 2019 zákonom o športe, vzhľadom na to, že vzdelávacie programy v strednej športovej škole majú byť iba štvorročné tak, ako vyplýva z ostatných súvisiacich ustanovení o strednej športovej škole.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. V bode 24 (§ 74 ods. 2) sa za slová „prípravu v strednej“ vkladá slovo „športovej“.

Navrhuje sa úprava novelizačného bodu v súlade s platným znením zákona tak, aby bol nahradený správny tvar slova.

Ústavnoprávny výbor NR SR

Výbor NR SR pre financie a rozpočet

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. V bode 30 sa slovo „vkladajú“ nahrádza slovami „vkladá čiarka a“.

Ide o úpravu novelizačného bodu v súlade s legislatívnymi pravidlami.

Ústavnoprávny výbor NR SR

Výbor NR SR pre financie a rozpočet

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. VI sa číslo „86“ nahrádza číslom „85“.

Legislatívno-technická úprava súvisiaca s právnou úpravou bodu 85.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať o  zmenách a doplnkoch **uvedených pod bodmi 1 až 10 spoločne** s odporúčaním ich **schváliť.**

**V.**

Gestorský výbor na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky **vládny návrh zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony (tlač 949) schváliť v znení pozmeňujúcich a doplňujúcich návrhov** uvedených v tejto správe.

Predmetná **spoločná správa** výborov Národnej rady Slovenskej republiky o výsledku prerokovania **vládneho návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony (tlač 949a)** bola **schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 12. júna 2018 č. 165.

Týmto uznesením výbor zároveň poveril spoločného spravodajcu **Pavla Gogu**, aby na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky.

Bratislava jún 2018

**Ľubomír Petrák v. r.**

predseda

Výboru NR SR pre vzdelávanie, vedu, mládež a šport